Utami Roesli

Utami Roesli (lahèr tangghâl 17 Sèptèmber 1945) èngghi panèka sorang ḍokter Inḍonèsia. Salèrana jhughân èkennal mènangka sorang aktivis sè cè' ajuangaghi hak-hak bhâji' kaangghuy ngaollè ASI sè bhâghus. Mètorot Utami, bhâji' ta' patot èparèngè susu formula sè asalla ḍâri susuna sapè.

Mènangka sorang aktivis tor sè ajuangaghi ASI, salèrana kalabân pan-saponapan tokoh laènna abhângon lembaga Sentra Laktasi Inḍonèsia (Selasi), tor ajabat dhâddhi katowana. Salèn panèka, salèrana jhughân apraktèk è Klinik Èbhu sareng Ana' è kawasan Prapanca, Kebayoran Batu èngghi panèka è The Jakarta Woman and Children clinic, Jakarta.

Karana Utami cè' ngampanyeaghi ASI eksklusif tor ngajhâri "Inisiasi Anyosoè Sajjhek Ghi' Kènè'" karana pangalaman paè' sè èrassaaghi nalèkana gagal nyosoè 2 pottrana kalabân sampprna otabâ eksklusif, èngghi panèka selama 2 taon.

 Kaoḍi'ân 

 Kaoḍi'ânna Dhibi'èn 
Utami Roesli sè katoronan Minangkabau dâri emba lakè'èn, sastrawan sè èkennal kalabân Marah Roesli jhughân tamaso' kaka' teppa'an musisi Harry Roesli tor potrrèna dâri Roeshan Roesli, sorang perwira sè tèngghi TNI AD sè pernah ajabat Komandan Puspomad. Dâri hasèl kabinanna, Utami ngaghungè 2 pottra tor 3 kompoy.

 Penḍiḍikan 

 Lulus Fakultas Keḍokterran Universitas Padjajaran (Unpad), Bandung (1972)
 Lulus Penḍiḍikan Spesialis Ana' Fakultas Keḍokterran Unpad, Bandung (1980)
 Lulus Master Business Administration, University of the City of Manila, Manila, Pilipina (1994)

 Penḍiḍikan tambâ'ân 

 Penḍiḍikan neonatologi è Sint Raadbout Hospital, Nijmegen, Bâlândhâ (1987)
 Sertifikasi konsultan laktasi ḍâri International Board Certified Lactation Consultant (IBCLC) (2001) tor èsertifikasi ulang (2006)
 Ngaollè gelar Fellow of Academic Breastfeeding Medicine (FABM) ḍâri American Academic Breastfeeding Medicine, Amèrika Serikat (2008)

 Penghargaan 

 Tandhâ Kehormadhân Satyalancana Karya 20 taon ḍâri Prèsiḍèn RI, B.J. Habibie (1999)
 Tandhâ Penghargaan Bakti Karya Husada Tri Windu ḍâri Mentrè Kesehadhân RI, Farid Anfasa Moeloek (1999)
 Tandhâ Penghargaan Ksatria Bakti Husada ARUTALA ḍâlem pembangunan nasional è bidang kasehadhân ḍâri Mentrè kasehadhân RI, Achmad Sujudi (2001)
 Piagam Penghargaan atas perran serta aktif ḍâlem asukaèsaghi bâḍâna Pekkan ASI sa-Dhunynya tahun 2006 ḍâri Mentrè Naghâsarè Pemberdayaan Orèng Binè' (2006)
 Tandhâ Penghargaan dhâddhi tokoh sè konsisten ḍâlem pengembangan program ASI eksklusif ḍâri IDAI cabang DKI Jakarta (2006)
 Tandhâ Penghargaan Wahidin Sudirohusodo atas jasana ḍâlem pengembangan program ASI eksklusif ḍâri IDI (2006)
 Èlantik dhâddhi Duta IDI (2007-2008).

 Sombher